recursal/SuperWikiNEXT-32B huggingface dataset:
**אילן טל** (נולד ב-1950) הוא קצין צה"ל בדימוס בדרגת תת-אלוף, כיהן כדובר צה"ל, נספח צה'ל בגרמניה ובתפקידי ניהול בהייטק. מפברואר 2010 עד אוגוסט 2019 כיהן כמנכ"ל האגודה למען החייל.

ביוגרפיה
--------

טל נולד בתל אביב לחוה לבית אאוגאפל ואביגדור לבית רוזנטל, אח לרחל גביש ויהודה. נשוי לצילי לבית לין ולהם שני בנים, עמית ואלעד.

למד בבית הספר היסודי צהלה בתל אביב, בבית הספר של חיל האוויר הבריטי בקלן, גרמניה ובגימנסיה הרצליה.

בעל תואר ראשון במדעי המדינה מאוניברסיטת תל אביב.

בעל תואר שני במנהל עסקים מאוניברסיטת תל אביב.

שרות צבאי
---------

טל שירת בצה"ל באגף המודיעין בתפקידי מחקר, שירת כשליש הרמטכ"ל וראש מחלקת תכנון וארגון באגף המודיעין. ב-1991 מונה לדובר צה"ל על ידי הרמטכ"ל אהוד ברק ושירת בתפקיד עד 1994. בתפקידו הבא שירת כנספח צה"ל בגרמניה עד לשחרורו ב-1997. אביו אלוף-משנה אביגדור טל נשלח על ידי ראש הממשלה דוד בן-גוריון להיות הנציג הראשון של צה"ל ומשרד הביטחון בגרמניה בין השנים 1956 - 1961.

לאחר שחרורו שימש סמנכ"ל תכנון, ארגון ומערכות מידע בעיריית תל אביב-יפו, ראש מטה משאבי אנוש גלובלי בחברת קומברס, וכראש מטה מנכ"ל קומברס. לאחר מכן שימש כראש מטה משאבי אנוש גלובלי בחברת נס טכנולוגיות. בפברואר 2010 מונה למנכ"ל האגודה למען החיילבתקופת כהונתו יזם והוביל שינוי ארגוני בו אוחדו קרן לב"י והאגודה למען החייל תוך יישום מודל תקציבי ותפעולי המבטיח לארגון קיימות לאורך שנים. שינוי משמעותי באיחוד זה היה שכל התרומות המתקבלות, מיועדות לרווחת החיילים, ללא הפחתה כלשהי לצורך הוצאות תפעול של הארגון. סיים תפקידו לאחר 9 שנים באוגוסט 2019. מאז 2020 משמש כנציג ציבור (מעסיקים) בבית הדין האזורי לעבודה בתל אביב.

קישורים חיצונים
---------------

ויקישיתוף מדיה וקבצים בנושא **אילן טל** בוויקישיתוף

הערות שוליים
------------

1. ↑  Ilan Tal, Geni
2. ↑  שני גלעדי, מנכ"ל חדש לאגודה למען החייל: תא"ל (במיל) אילן טל, לשעבר דובר צה"ל ובכיר בקומברס, באתר ביזפורטל‏, 14 בפברואר 2010

| דוברי צה"ל  |
| --- |
| 

|  |
| --- |
| משה פרלמן • עמינדב פרי • נחמן קרני • נחמיה ברוש • שאול רמתי • דב סיני • אריה שלו • רפאל אפרת • יוסף כלב • פנחס להב • אפרים פורן • דב שיאון • יואל בן-פורת • יצחק גולן • יעקב אבן • אפרים לפיד • נחמן שי • אילן טל • עמוס גלעד • עודד בן-עמי • רון כתרי • רות ירון • מירי רגב • אבי בניהו • יואב מרדכי • מוטי אלמוז • רונן מנליס • הדי זילברמן • רן כוכב • דניאל הגרי |

 |
פירוש נוסף ערך זה עוסק בכתב עת תורני. אם התכוונתם לסרט, ראו המעיין.

אין לבלבל עם אין לבלבל ערך זה עם הערך "מעין (כתב עת)".

**הַמַּעְיָן** הוא רבעון שיוצא לאור מאז שנת תשי"ג (1953) "המשלב מימד תורני עם מימד מדעי-תורני" ומכיל מאמרים מגוונים בנושאי הלכה, השקפה, היסטוריה יהודית ומחקר. 

על מטרותיו וייעודו של 'המעין' כתב בגיליון הראשון, פרופ' מרדכי ברויאר, מייסדו ועורכו הראשון של כתב העת: "היעדר במה ספרותית המוקדשת לעיון, מחקר ובירור בשאלות העומדות על סדר יומו של עם התורה בפרט ובמדינת ישראל בכלל - הורגש כבר מזמן... מקווים אנו להפוך כתב עת זה לרבעון המופיע לפרקים קבועים...". בשנת תשכ"ד (1964) התמנה יונה עמנואל כעורך כתב העת, תפקיד אותו מילא עד לפטירתו בשנת תשס"ב (2002), אז החליף אותו הרב יואל קטן. 

כותבי המאמרים ונושאיהם מגוונים ועוסקים בתחומים רבים. בנוסף קיים בכתב העת גם מדור ביקורת ספרים. כתב העת היוצא לאור על ידי מוסד יצחק ברויאר של פועלי אגודת ישראל, מזוהה עם חוגי "תורה עם דרך ארץ" וניתן בו דגש מסוים להגות ולהיסטוריה של חוגים אלו. כך למשל, בתחילת שנות ה-90, התקיים בו פולמוס בין הרב שלמה וולבה ופרופ' זאב לב בנוגע ליישומה והצלחתה של שיטת "תורה עם דרך ארץ".

רוב מאמרי 'המעין' זמינים באינטרנט באתר HebrewBooks (בעיקר מהשנים הראשונות), באתר ישיבת שעלבים (משנת תשס"ז) ובאתרים נוספים.

כותבים
------

עם כותבי המאמרים במשך השנים נמנים רבנים, חוקרים תורניים ואנשי אקדמיה, בהם: הרב שלמה זלמן אוירבך, הרב ד"ר קלמן כהנא, הרב אביגדר נבנצל, הרב יהושע מגנס, הרב יהושע נויבירט, הרב חיים סבתו, הרב יוסף אביב"י, הרב שלמה אבינר, פרופ' ישראל אומן, הרב יהושע בכרך, הרב ד"ר יצחק ברויאר, פרופ' מרדכי ברויאר, הרב מרדכי ברויאר, הרב שריה דבליצקי, פרופ' דוד הנשקה, שמואל הכהן וינגרטן, הרב יצחק לוי, פרופ' מרדכי כסלו, הרב פרופ' יהודה לוי, פרופ' זהר עמר, הרב ד"ר רפאל בנימין פוזן, הרב אברהם אבא וינגורט, פרופ' יהודה פליקס, הרב משה צוריאל, הרב ד"ר יהודה קופרמן, פרופ' מאיר שוורץ, פרופ' יואל אליצור.

קישורים חיצוניים
----------------

* גליונות לפי סדר הופעתם תשי"ג – תשס"ו (פורמט PDF), באתר דעת. (קיים רק חלק קטן מגליונות השנים תשמ"ה-תשס"ו)
* מאמרי המעין החל משנת תשס"ז, באתר מכון שלמה אומן
* מאמרי 'המעיין' באתר רמבי"ש
* מאמרים מתוך המעיין, באתר "דעת"
* מאמרים מתוך המעין, באתר גמראנט
* ****המעין**, תמוז תשמ"ז**, (מפתח המעיין תשי"ג-תשמ"ז), באתר היברובוקס
* הרב אליעזר מלמד, גיליון המאתיים המעיין, באתר ערוץ 7, פורסם במדור 'רביבים', בעיתון בשבע, גיליון 478

הערות שוליים
------------

1. ↑  למנויי וקוראי 'המעין', חדשים גם ישנים, **המעיין**, תשרי תשס"ז, אתר ישיבת שעלבים
2. ↑  הרב יואל קטן, על מייסד 'המעין' ועורכו הראשון - פרופ' מרדכי ברויאר ז"ל, **המעין**, תמוז תשס"ז
3. ↑  בעניין תורה עם דרך ארץ, באתר "דעת"
גל-עד בסמוך לבית הקברות כפר גלעדי - תל חי לזכר 12 הצנחנים שנהרגו באירוע
**אסון כפר גלעדי** אירע במהלך מלחמת לבנון השנייה, ב־6 באוגוסט 2006, והייתה לאחת התקריות הקשות במלחמה זו. באסון נהרגו 12 חיילים וקצינים במילואים מחטיבה 226 מפגיעת רקטת קטיושה.

האסון
-----

קטיושה שירה החזבאללה פגעה בקבוצת חיילי מילואים, מחטיבה 226, שחנתה בסמוך לכניסה לבית הקברות כפר גלעדי - תל חי, בהמתנה לכניסה ללבנון לפעילות מבצעית. מהפגיעה נהרגו 12 חיילים.

לאחר האירוע האשימו חלק מהמשפחות השכולות את בני הקיבוץ בכך שלא התירו לחיילים את הכניסה לקיבוץ בטענה שהחיילים יפגעו ברכוש הקיבוץ, אך אנשי הקיבוץ התנערו מאחריות ואילו תא"ל אלון פרידמן, ראש מטה פיקוד הצפון, שלח מכתב למזכירות הקיבוץ שבו נטל בשם צה"ל את מלוא האחריות על התקרית.

במקום הוקם גל-עד לזכר החללים.

קישורים חיצוניים
----------------

* "אפשרתי לעצמי לבכות רק בלילות. ידעתי שאשבר כשהכל ייגמר"
* 12 ההרוגים בכפר גלעדי: חיילי מילואים

הערות שוליים
------------

1. ↑  אלי אשכנזי, צה"ל: אנו נושאים באחריות למות 12 חיילי מילואים בכניסה לכפר גלעדי, באתר הארץ, 19 בדצמבר 2007.
"**אומיגאד**" הוא שיר שהוקלט על ידי הזמרת הישראלית נונו. הוא יצא לאור ב-25 ביוני 2023, על ידי חברת התקליטים די-מיוזיק, כסינגל מתוך אלבום האולפן השני שלה.

רקע וכתיבה
----------

השיר נכתב על ידי נונו והופק על ידי עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות.

לאחר שסקרה באלבומה הקודם, סטטוס, את חיי האהבה שלה, בחרה נונו לשנות את הנושאים הליריים של יצירותיה לאישיים יותר, דוגמת נבכי נפשה ופגישותיה עם הפסיכולוג שלה. "אומיגאד" חג סביב נושא הבדידות, על-אף קצבו החיובי והאופטימי. "אני מרגישה שכל אחד יכול לקחת אותו לכל מיני כיוונים, בשבילי הוא מורכב מכל מיני דברים, לא רק מרגש אחד. בסוף אני לבד. אני חושבת שאם לא נצחק נבכה, אז עדיף לצחוק" – אמרה על "אומיגאד".

וידאו קליפ
----------

הווידאו קליפ הרשמי פורסם ביום צאת השיר. הוא בוים על ידי אדם גבאי, ונכון לאפריל עומד מונה הצפיות של הקליפ על למעלה מ-685 אלף צפיות.

מיקומי שיא
----------

| 
‏‏‏  **מצעדים ודירוגים (2023)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 18 |
| מדיה פורסט TV | 6 |
| המצעד הרשמי של גלגלצ | 7 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 25 ביוני 2023 | סטרימינג | D-music |  |

הערות שוליים
------------

1. ↑  העולם הבוקר, או מיי גאד: נונו חשפה בשידור את השם של השיר החדש שלה, באתר חדשות 13, 27 באפריל 2023
2. ↑  מאיה כהן, נונו משתפת בשיחות מחדר הפסיכולוג, באתר ישראל היום
3. ↑  אומיגאד - Single, אפל מיוזיק

| נונו |
| --- |
| אלבומי אולפן | סטטוס |
| סינגלים | "בנים" ‏•‏‏ "אוהב לא אוהב" ‏•‏‏ "ליבינג דה דרים" ‏•‏‏ "גוליית 2" ‏•‏‏ "שוז" ‏•‏‏ "Cute Boy" ‏•‏‏ "סיוופלה" ‏•‏‏ "ראשון בבוקר" |
| שירים אחרים | "סוד" |
"**מכתבו של מנחם מֶנְדֶל**" הוא שיר של נתן אלתרמן, בו מתייחס המשורר למאורעות השואה באירופה, ופורסם במסגרת "הטור השביעי" בעיתון "דבר" ב-9 במרץ 1945. השיר פורסם לקראת סוף המלחמה, וקדמו לו שירים נוספים העוסקים בנושא, כשהבולט בהם הוא "מכל העמים".

בשיר מופיעה תגובתו של אלתרמן למשמע הבשורות המרות על גורל יהדות אירופה, וזאת שוזרת את אסונו של העם היהודי בדמויותיו המוכרות של הסופר היידי הידוע שלום עליכם. אלתרמן ניסח את השיר כמכתב אחרון או צוואה ששולח מנחם מנדל, גיבור ספרו של שלום עליכם, לאשתו שיינה שיינדל. בכך המשיך כביכול את מכתביו של מנחם מנדל לאשתו באותו סגנון אירוני שכתב שלום עליכם, אולם בהבדל מרכזי: אלתרמן המית ביצירתו את מנחם מנדל, והמת הוא המדבר בשיר ("כך הלכתי חיים כך שוכב אני מת, כי דמותי, כך אומרים, היא בת נצח"). הוא מוסיף ומספיד בשיר זה דמויות נוספות של שלום עליכם: "טוביה מת, ומת מוטל בן פייסי החזן... ועל שלג נח סטמפניו, קט ויחף... וגם טופ'לה נח, טו טו ריטו התם" (סטמפניו, גיבור הנובלה הנושאת שם זה, והילד טופל'ה טוטוריטו, גיבור הסיפורים "האולר" ו"הדגל").

בהספידו את הדמויות הספרותיות שזוהו כל כך עם יהודי מזרח אירופה, ביכה אלתרמן לא רק את רצח היהודים בשואה, אלא גם את חורבן תרבותם העשירה, בייחוד תרבות היידיש, כמו הספרות והשירה היידית העשירה, וכן הספיד את העיירה היהודית הישנה, השטעטל, על אורח חייה ואנשיה.

על פי מבקרת הספרות עינת יקיר, גם שפת השיר היא רבת משמעות. במותן של הדמויות, נכחדה גם היידיש, השפה שבה הן נוצרו, והן נבראו מחדש בצלם העברית. "בשירו של אלתרמן מדברים פתאום כולם עברית, והמעבר הזה אפשרי רק במחיר מותם".

בפרסום המקורי כלל השיר ארבעה עשר בתים, אולם בגרסה שפרסם אלתרמן כשאיגד מבחר משירי הטור השביעי בשנת 1948 השמיט את הבית העשירי וערך מספר תיקונים קלים.

לחן לשיר נכתב בידי משה וילנסקי.

שבעה מתוך בתי השיר הולחנו והוקלטו בשנת 1974 על ידי שלמה ארצי לאלבום "לכל החברים מהמסע מים אל ים", אלבום שהושפע ממלחמת יום הכיפורים.

קישורים חיצוניים
----------------

* "מכתבו של מנחם מנדל" באתר בית לזמר העברי
* מילות השיר "מכתבו של מנחם מנדל" באתר שירונט
* נתן א. מכתבו של מנחם מנדל, דבר, 9 במרץ 1945
* השיר בלחנו של משה וילנסקי בביצוע ויקטוריה חנה
* מכתבו של מנחם מנדל, בביצוע שלמה ארצי, מכתבו של מנחם מנדל, וידאו קליפ של השיר באתר יוטיוב

הערות שוליים
------------

1. ↑  נתן אלתרמן, "מכל העמים", הארץ, 27 בנובמבר 1942
2. ↑  עינת יקיר, נצחיים הם שחוקו ובכיו של העם, אתר בית אבי-חי.

| **כתבי נתן אלתרמן** |
| --- |
| ספרי שירה (ושירים בולטים מתוכם) | כוכבים בחוץ (1938) (עוד חוזר הניגון • פגישה לאין קץ • האם השלישית) • שמחת עניים (1941) • שירי מכות מצרים (1944) • עיר היונה (1957) (ליל חניה) • חגיגת קיץ (1965) (שיר משמר) |
| משירי הטור השביעי | הלשון השוודית • מגש הכסף • מכל העמים • מכתבו של מנחם מנדל • מסביב למדורה • נאום תשובה לרב-חובלים איטלקי • ניו פומבדיתא • עוד יסופר • על זאת • צריף בנגב |
| מחזות | פונדק הרוחות • כנרת כנרת • משפט פיתגורס • אסתר המלכה • ימי אור האחרונים |
| הבמה הקלה | לי-לה-לו • שוק המציאות • צץ וצצה |
| פזמונים ושירים נוספים | אל תיתנו להם רובים • אליפלט • זה היה בחנוכה • זמר שלוש התשובות • חנה'לה התבלבלה • כלניות • ליל חניה • ערב עירוני • קונצרטינה וגיטרה • שיר הסנדלר • שיר ערש |
| תרגומים | שלמה המלך ושלמי הסנדלר (תרגום ופזמונים) • בלדות ישנות ושירי עם סקוטיים • **שייקספיר**: יוליוס קיסר • אותלו • נשי וינדזור העליזות • **מולייר**: תעלולי סקפן • הקמצן • דון ז'ואן • החולה המדומה • **ז'אן רסין**: פדרה • **ז'אן אנוי**: אנטיגונה |
**אלן מ. פוליקאוסקי** (באנגלית: **Ellen M. Pawlikowski**) (נולדה ב-1956) היא קצינה בדימוס בדרגת גנרל, אשר בתפקידה האחרון פיקדה על פיקוד הציוד של חיל האוויר של ארצות הברית.

ביוגרפיה
--------

פוליקאוסקי החלה ללמוד ב-1974 הנדסת כימיה במכון הטכנולוגי של ניו ג'רזי (NJIT). בשנת הלימודים השנייה הצטרפה לתוכנית הכשרת הקצונה של חיל האוויר. היא סיימה את התואר הראשון ב-1978 ונשלחה מטעם חיל האוויר ללימודי תואר שלישי בהנדסת כימיה באוניברסיטת קליפורניה בברקלי, אותם סיימה ב-1981.

את שירותה בחיל האוויר החלה כקצינת מחקר ופיתוח בחיל האוויר בתחום הפרדה וניתוח גזים לצורך מערכות ששימשו את התוכנית האמריקאית למעקב אחר פעילות גרעינית ברחבי העולם. שירתה במרכז היישומים הטכניים ובמעבדת השליטה והבקרה. בשנים 1994–1997 שירתה במחלקת ההגנה, כראש ענף במשרד עוזר מזכיר ההגנה לענייני אנרגיה אטומית וכעוזרת מזכיר ההגנה לענייני מניעת הפצת נשק להשמדה המונית. בתפקידה הבא מונתה לעמוד בראש תוכנית חדשנית בתחום אימון צוותי אוויר באמצעות סימולטורים המדמים מצבים מציאותיים.

במרץ 2005 מונתה למפקדת כנף מערכות התקשורת של לוויינים צבאים, בתפקיד זה קודמה לדרגת בריגדיר גנרל. ביולי 2007 מונתה לסגנית המרכז למערכות טילים וחלל. ביוני 2008 מונתה לסגנית ראש משרד הסיור הלאומי וקודמה לדרגת מייג'ור גנרל. בפברואר 2010 מונתה למפקדת מעבדות המחקר של חיל האוויר. ביוני 2011 קודמה לדרגת לוטננט גנרל ומונתה למפקדת המרכז למערכות טילים וחלל. ביוני 2014 מונתה לסגנית צבאית במשרד עוזר מזכיר ההגנה לענייני רכש.

ביוני 2015 קודמה לדרגת גנרל ומונתה למפקדת פיקוד הציוד של חיל האוויר. היא שירתה בתפקיד עד ספטמבר 2018.

לאחר שחרורה מונתה לחברה במועצת המנהלים של ריית'יאון.

פוליקאוסקי היא אלמנה ואם לשתי בנות.

קישורים חיצוניים
----------------

ויקישיתוף מדיה וקבצים בנושא **אלן פוליקאוסקי** בוויקישיתוף
* ביוגרפיה באתר חיל האוויר של ארצות הברית
* PRIORITY BRIEFING - Brigadier General Ellen M. Pawlikowski

הערות שוליים
------------

1. ↑  Ellen M. Pawlikowski elected to Raytheon board of directors, אתר ריית'יאון, 6 בספטמבר 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלן פוליקאוסקי"**.
**ערפול הכרה וחוסר הכרה** הם מצבים שבהם מודעות של יצור חי לסביבתו החיצונית והפנימית היא בלתי תקינה בעקבות חוסר אספקת חמצן למוח. במצבים אלה המוח מפסיק להגיב כיאות לגירויים חיצוניים ופנימיים ומפסיק לתפעל היטב את מערכת התנועה. במקרים קיצוניים ביותר, היצור החי מוטל על הארץ ואינו מגיב לשום גירוי.

מצב ממושך של חוסר הכרה עמוק מכונה תרדמת מצב זה נגרם לרוב על ידי חבלה קשה. מצב קצר יחסית של חוסר הכרה, בלא פגיעה פיזית קשה, מכונה התעלפות. מצב זה יכול להיגרם מסיבות שונות כגון התרגשות או מחסור באוויר.

מצבי חוסר הכרה וגורמיהם
-----------------------

המוח זקוק לאספקה קבועה של חמצן שבלעדיו אינו יכול לתפקד. בגזע המוח נמצא מרכז ההכרה של הגוף, ובהיעדר מספיק חמצן, הגוף מידרדר במהירות לאובדן הכרה מסכן חיים. חוסר הכרה מסווג לשני סוגים: **חוסר הכרה זמני** ו**חוסר הכרה** המהווה סכנת חיים מיידית.

עילפון הוא מנגנון הגנה של הגוף כתוצאה מחוסר אספקת החמצן למוח. מצב כזה עשוי להיגרם מהתייבשות. במצב של חוסר נוזלים בגוף, לחץ הדם יורד והמוח היפוקסי, כלומר אינו מקבל מספיק חמצן. הרגליים מפסיקות לפעול ראשונות, כך שהן מתקפלות קודם, ורק לאחר מכן כל שאר הגוף. באופן זה, הנפילה "רכה" יותר, והמכה שיקבל המתעלף חלשה יותר. לאחר שהאדם שכוב על הרצפה, ראשו נמצא מאוזן לכל הגוף ואל הלב. כך אספקת הדם אל המוח גדלה כמו גם החמצון.

חוסר אספקת החמצן למוח בזמן של אובדן הכרה שאינו זמני, מהווה סכנת חיים מיידית.
במצב כזה, האדם לא יגיב כלל לשום גירוי שהוא, מילולי או פיזי, ואין ניכרים בו כל סימני ערנות, במשך זמן רב.

הסיבות לכך מגוונות: דום לב יפסיק את אספקת הדם לגוף כולו ובפרט למוח, מרכז ההכרה בגזע המוח נסגר, רפיון השרירים כתוצאה מחוסר החמצן במוח משתק את הרפלקסים המגנים על הקנה מפני כניסת גוף זר, מתח השרירים המחזיק את הלסת במקומה אינו נמצא והיא עלולה להישמט עם הלשון ולחסום את דרכי האוויר (מצב זה קרוי בשפה הלא-מקצועית "בליעת לשון"). ההידרדרות להפסקת נשימה היא מהירה. במצב כזה הגוף נמצא במוות קליני, ובלא שיתחילו פעולות החייאה דחופות, הגוף ימות מוות בלתי-הפיך, מוות מוחי וריקבון כללי.

סיבות נוספות לחוסר אספקת חמצן למוח שיוביל לאובדן הכרה מסוכן הן: פגיעות טראומה בראש, שבץ מוחי, הרעלה או נטילת סמים, איבוד דם (הלם), התקף אפילפסיה, הפסקות נשימה מסוגים שונים, ועוד.

רמת ההכרה נרשמת על פי 4 אותיות לטיניות: A,V,P,U

* אדם המגיב לגירויים קולות או תחושות, אדם הנמצא בהכרה מלאה- A- alert
* אדם המגיב אך ורק לקול, אינו יכול להשלים מילה ברורה אך משמיע קול כתגובה- V- verbal
* אדם המגיב אך ורק לכאב, לתחושה פיזית, אך אינו מגיב לקולות- P- pain
* אדם שאינו מגיב לא לקולות, ולא לכאב, מחוסר הכרה- U- unresponsive

מדד שחף לחוסר הכרה
------------------

מדד שחף לחוסר הכרה הוא מדד הנשען על מידע סטטיסטי ומאפשר לרופא לקבוע במהירות עד כמה הכרתו של אדם מעורפלת על פי תגובותיו וסימנים אחרים. למדד זה 15 דרגות. מדד גלאזגו = 15 פירושו אדם בהכרה מלאה, רגוע וערני.

ראו גם
------

* סינקופה ריפלקסית

| מיזמי קרן ויקימדיה |
| --- |
| ויקימילון ערך מילוני בוויקימילון: **אבדן הכרה** |
| ויקישיתוף תמונות ומדיה בוויקישיתוף: **ערפול וחוסר הכרה** |

הערות שוליים
------------

1. ↑  הבדיקה הגופנית
"**טֵרִיֵּרִים**" (בצרפתית עתיקה: **Chien Terrier** - כלב טרייר, מלטינית של ימי הביניים: **Canis Terrarius** - כלב האדמה/השדה) הם קבוצת גזעים של כלבי ציד קטנים (למשל יורקשייר טרייר) עד גדולים (למשל איירדייל טרייר). בעבר הם שימשו לציד לוטרות, גיריות וחיות בר קטנות אחרות. הטריירים נחשבים לכלבים המתאימים למחיה בדירה מכיוון שפרוותם בדרך כלל קצרה או זיפית ונושרת במידה מועטה או שאינה נושרת כלל. 
מרבית גזעי הטרייר דורשים טיפוח הכולל סירוק הפרווה אחת ליום ותספורות שונות, אשר לעיתים מוכתבות על ידי תקן הגזע.

מקורם
-----

רוב כלבי הטרייר הגיעו מבריטניה (על אף שיש יוצאי דופן). הטריירים מתחלקים לשתי קבוצות עיקריות: כלבי ציד קטנים של חיות בר וקבוצת טריירים גדולים יותר.

אופי
----

קאירן טרייר
לטריירים אופי ידידותי אך עקשן. הטריירים טובים גם ככלבי שמירה, בעיקר בזכות עברם והם גם ידועים ככלבי משפחה. 

רוב הטריירים הקטנים יכולים לרדוף אחרי טרפם היות והם בעלי חוש ריח מפותח. הם נחשבים לכלבים נחושים אשר לא יוותרו על טרפם. הם עשויים אף לזחול לתוך מחילות מתחת לאדמה (כמו גזעי הספנייל), ולהרוג את טרפם שם.

הגזעים
------

הטריירים הבולטים הם: איירדייל טרייר, בול טרייר, ג'ק ראסל טרייר, פארסון ראסל טרייר, אמריקן פיטבול טרייר, טרייר סקוטי, טרייר אמריקאי חסר שיער, פוקס טרייר (ששמו מעיד על ייעודו – ציד שועלים), בורדר טרייר, יורקשייר טרייר וקאירן טרייר.

גלריה
-----

* סטאפורדשייר בול טריירסטאפורדשייר בול טרייר
* קרי בלו טריירקרי בלו טרייר
* וסט היילנד וייט טריירוסט היילנד וייט טרייר
* פוקס טרייר זיפיפוקס טרייר זיפי
* יורקשייר טרייריורקשייר טרייר
* איירדייל טרייראיירדייל טרייר
* ג'ק ראסל טריירג'ק ראסל טרייר
* טרייר אמריקאי חסר שיערטרייר אמריקאי חסר שיער
* פוקס טרייר חלקפוקס טרייר חלק
* טרייר אירי זיפיטרייר אירי זיפי

קישורים חיצוניים
----------------

ויקישיתוף מדיה וקבצים בנושא **טריירים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529779405171
* BnF: cb119336554 (data)
* LCCN: sh85134103
* NKC: ph126596

 |
הרב **יעקב דוד ויסברוד הלחמי** (כ"ח בחשון ה'תרע"ב, 8 בנובמבר 1912 – ט"ז באדר תשס"ז, 6 במרץ 2007) היה סופר אשכנזי מראשי פועלי אגודת ישראל, ובמשך שנים רבות שימש מזכ"ל התנועה.

ביוגרפיה
--------

נולד בוורשה לר' שמעלקא ויסברוד, מנאמני ביתם של אדמו"רי אמשינוב. בנעוריו התגורר בעיירה אוטבוצק, שם הכיר מלבד את אדמו"רי בית אמשינוב אדמו"רים נוספים ובהם רבי שאול ידידיה ממודז'יץ.

היה מהתלמידים המקורבים ביותר של הרב מאיר שפירא בישיבת חכמי לובלין, ושימשו בנאמנות. הרב הלחמי היה נוכח בשעת פטירתו של רבו, ודקות ספורות לפני פטירתו, כשדיבורו היה כבד עליו, הוא ביקש פיסת נייר ועט ורשם עליו "רק בשמחה", ומסרו להרב הלחמי. הפתק היה שמור אצלו כל ימי חייו.

בשנת 1936 עלה לארץ ישראל והתיישב בבני ברק, שהייתה אז מושבה דתית צעירה. היה מראשוני הכותבים ביומון פא"י שערים. במשך שנים פרסם טור יומי בשם "זכרונות", ובו העלה מזכרונותיו האישיים על עולם התורה והחסידות בפולין שלפני השואה. את מאמריו חתם בשם העט **ד. הלחמי**, ועם השנים אימץ אותו לשמו הרשמי. היה מראשוני הסופרים החרדים שהעלו על הכתב ביוגרפיות היסטוריות על גדולי ישראל מדורות קודמים.

בשנים הראשונות לאחר קום המדינה שימש כעוזרו של שר הסעד הראשון הרב יצחק מאיר לוין. לאחר מכן היה מראשי פא"י, ובמשך שנים שימש מזכירה הכללי. בתפקידו זה היה המושך בחוטים ליצירת האיחוד הפוליטי בין פא"י לאגודת ישראל כחזית דתית תורתית.

במשך כחמישים שנה כיהן כרבו של בית הכנסת המרכזי של פא"י בבני ברק - "חסדא", שבשל מיקומו המרכזי משמש מקום תפילה לאלפים מתושבי העיר. נודע בשיעוריו, ובמיוחד בשיעורו השבועי בפרקי אבות בשבת, שמשך אליו קהל רב.

נפטר ב-ט"ז באדר ה'תשס"ז 6 במרץ 2007 ונטמן בבית הקברות סנהדריה.

בנו מאיר הלחמי התמנה לעורך "שערים" לאחר סגירתו כיומון והפיכתו לשבועון.

מספריו
------

* **ארזי הלבנון** - תולדות חייהם של גדולי התורה והחסידות
* **חכמי ישראל** - תולדות חייהם של גדולי ישראל באלף השישי (3 כרכים)
* **הבעל שם טוב ותלמידיו** - תולדות חייהם של גדולי החסידות מן הדורות הראשונים - תל אביב, תש"ך (1960)
* **שיח צדיקים** - סיפורים ואמרות מגדולי החסידות. (הספר בקטלוג ULI)
* **אוהל יוסף** - תולדות רבי יוסף קאליש מאמשינוב, וגל-עד לקהילות אמשינוב שנחרבו. בני ברק, תש"מ.
* **ישיבת חכמי לובלין ומחוללה הגאון מהר"ם שפירא זצ"ל** - בני ברק תשנ"ה (1995) (הספר בקטלוג ULI)

קישורים חיצוניים
----------------

* הסרט "אור מלובלין" באתר "גנזך קידוש השם". הרב דוד הלחמי, החל מדקה 02:30.

הערות שוליים
------------

1. ↑  אתר "Billiongraves"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312866205171
* GND: 1053951574
* ISNI: 0000 0004 0281 2694
* LCCN: n83071413
* VIAF: 299188428
* WorldCat (עם VIAF): 299188428

 |
"**יאללה יא נסראללה**" הוא סינגל מאת ההרכב "פרישמן והחלוצים" שנכתב בשנת 2006 בעת מלחמת לבנון השנייה. השיר נכתב עבור תוכנית הבוקר של קשת, אך זכה לאהדה גדולה בציבור ואף הפך ויראלי. נכון לשנת 2024, צפו בקליפ הרשמי באתר יוטיוב כ-960 אלף איש.

יוצריו מסבירים כי השיר "מנסה להפיח תקווה דרך הומור מיליטריסטי". השיר מגמד ומעליב את דמותו של מנהיג חזבאללה חסן נסראללה במגוון צורות ומציג אותו כאוויל מטורלל.

בשנת 2024, בעקבות מלחמת חרבות ברזל, התחממות הגזרה הצפונית ואיומיו של נסראללה, חזר השיר לתודעה הציבורית, בין השאר בצורת רמיקסים וסרטוני טיקטוק.

רקע והפקה
---------

בעת מונדיאל 2006, הוציא ההרכב סינגל בשם "שיר המונדיאל" - עיבוד מודרני של השיר "ואלה שמות" בשינוי רשימת הכדורגלנים שהשתתפו בטורניר. הסינגל זכה להצלחה ברשת, ואף בוצע בשידור בתוכנית הבוקר של ערוץ 2 ובערוץ 10.

זמן קצר לאחר פרוץ מלחמת לבנון השנייה, התקשרה לאסף פרישמן מפיקה מ"קשת" בבקשה לכתוב שיר להרמת המורל "לאנשים במקלטים". השיר נכתב, הולחן והופק תוך יומיים בעזרתם של נדב פרישמן, אביב אזרד (שירה) ועמית יורגנסון (גיטרות).

בסוף יולי 2006, ביצעו "פרישמן והחלוצים" את השיר לראשונה בתוכנית הבוקר "בוקר טוב" בהנחיית גידי גוב. קובץ ה-MP3 של השיר עלה לרשת ב-23 ביולי, שם התפשט במהירות. במהלך המלחמה, הופיעו "פרישמן והחלוצים" במגוון תוכניות טלוויזיה בערוצים המסחריים ואף בערוץ הילדים.

בעקבות ההצלחה, החליטו "פרישמן והחלוצים" לצלם וידאו קליפ רשמי לשיר, שיצא לאור באוגוסט 2006 באתר Flix ועלה ליוטיוב מספר שבועות מאוחר יותר. הקליפ כולל מערכון קצר באמצע השיר וכן הופעת אורח של משה פרסטר בתור הרמטכ"ל.

תוכן השיר
---------

זהו שיר מורל היתולי. מטרתו לגדף ולהשמיץ את נסראללה באמצעות שלל קללות עממיות ("אתה פשוט אדיוט גמור", "יש לך כינים על הזקן", "אתה ג'וק מת, אתה בואש") תוך הבטחות חוזרות ונשנות שצה"ל ישמיד אותו ("צה"ל אותך רק מבקש / כדי לשרוף אותך באש").

התקפות אלו על דמותו של נסראללה מוקצנות במיוחד בקליפ הרשמי של השיר, בו הוא מוצג כמגלומן טיפש שמסוגל להגיד אך ורק "בעדה חיפה".

שם השיר נגזר מן הפזמון החוזר שלו: 

> יאללה יא נסראללה
> 
> 
> נדפוק אותך אינשאללה
> 
> 
> נחזיר אותך לאללה
> 
> 
> עם כל החזבאללה
> 
> 
> יאללה יא נסראללה
> 
> 
> תלך מפה יא זבאללה
> 
> 
> נגזר כבר מלמעלה
> 
> 
> 
> שזה הסוף שלך 
> 
>

ראו גם
------

* נאצר מחכה לרבין
* חרבו דרבו
* סדאם יא מטומטם

ביאורים
-------

1. ↑  מערבית: بعده حيفا, "מעבר לחיפה". איום חוזר ונשנה של נסראללה לעבר ישראל, בו הוא מרמז שיש בידיו טילים שיכולים להגיע "עד מעבר לחיפה".

קישורים חיצוניים
----------------

* סרטון השיר "יאללה יא נסראללה" באתר יוטיוב
* מילות השיר "יאללה יא נסראללה" באתר שירונט
* יאללה יא נסראללה, בתכנית הבוקר "יום חדש", סרטון באתר יוטיוב
* אהוד אשרי, על מה צוחקים, באתר הארץ, 28 ביולי 2006
* הדס לבב, ‏"יאללה יא נסראללה" בערוץ הילדים: רגע מצלק בילדות, באתר ‏מאקו‏, 23 במאי 2019

הערות שוליים
------------

1. 1 2  עמוד היוצר של אסף פרישמן, באתר karma-mc.com, ‏אוגוסט 2006
2. ↑  אסף פרישמן, פוסט למלאות 17 שנה לשיר, באתר פייסבוק, ‏29 בנובמבר 2023
3. ↑  אהוד קינן, הבלוג, קבלו את להיט המלחמה: יאללה יא נסראללה, באתר ynet, 23 ביולי 2006
4. ↑  מור שני‏, פרישמן והחלוצים: גם ב-MTV, באתר וואלה!‏, 17 באוגוסט 2006
**Liero** הוא משחק מחשב שנוצר על ידי המתכנת הפיני יוֹסה ריי-קינן בשנת 1998. המשחק זמין להורדה ללא תשלום.

המשחק מתואר לעיתים קרובות כגרסה ב"זמן אמת" של המשחק Worms. הוא משלב כלי נשק וקולות מהמשחק Molez אשר היה המקור לרעיון של משחק זה.

Liero היא המילה הפינית לחיה שלשול, מבוטא 'lee-eh-roh' (לִי-אֶ-רוֹ).

תיאור המשחק
-----------

ב-Liero יכולים לשחק שני שחקנים, המפעילים כל אחד דמות, שש דמויות נוספות מופעלות על ידי המחשב, (אך הוא בעל בינה מלאכותית מוגבלת למדי, שגורמת לו להרוג בעיקר את עצמו) הדמויות נלחמות על גבי מפה דו-ממדית. כל שחקן יכול להשתמש ב-5 כלי נשק מתוך מבחר של 40 כלי נשק שונים - תלוי במוד הנבחר. את רוב השטח פרט לסלעים, ניתן לחפור או להשמיד בפיצוץ. בנוסף לכלי נשק לכל תולעת יש חבל נינג'ה אשר ניתן להסתייע בו כדי לנווט במפה.
במהלך המשחק ניתן להחליף את חמשת כלי הנשק באחרים על ידי לקיחת קופסאות בונוס. בתחילת המשחק ניתן לבחור אילו מתוך 40 כלי הנשק יהיו זמינים לבחירה לפני תחילת המשחק, ואילו יהיו זמינים רק בקופסאות בונוס (לחלופין ניתן גם לבטל נשק לחלוטין). ניתן כמו כן לקחת גם קופסאות עזרה ראשונה אשר מרפאות את התולעת שלקחה אותם.

בניגוד לרוב המשחקים בסגנון זה, לכל כלי הנשק ב-Liero תחמושת אין סופית, אף כי לכל נשק יש מספר יריות שאחריו יהיה על התולעת לחכות לטעינה מחודשת של הנשק לפני שתוכל להשתמש בו שוב. גורמי המפתח הם קצב האש וזמן הטעינה ולא כמות התחמושת הזמינה כמו במשחקים אחרים, מה שהופך את התזמון ויכולת התנועה המהירה לכישורים המרכזיים הנדרשים ב-Liero.

לקריאה נוספת
------------

* העבר, ההווה והעתיד של Liero, והקשר ל-Worms - מאמר מקיף בעברית באתר מסע אל העבר

קישורים חיצוניים
----------------

* אתר האינטרנט הרשמי של Liero (באנגלית)

### אתרי מעריצים

* Liero Hellhole
* ComSer Forum
* Liga Liero (קהילת Liero מפולין)

### משחקים המבוססים על Liero

רשימת משחקים המבוססים על Liero : Liero Sequels List.

* Flameingo
* Gusanos (אתר רשמי)
* Liero Xtreme (אתר רשמי)
* LieroAI
* Molez (כפי שצוין Liero בעצם מבוסס על Molez)
* NiL
חברי המשלחת
תיאור תחנת החלל מיר במזן פעילות המשלחת
**משלחת מס' 15** (ברוסית: **основная экспедиция ‏я‏-15**) הייתה משלחת לתחנת החלל מיר שפעלה מ-8 בינואר 1994 ועד ל-9 ביולי 1994. מפקד המשלחת היה ויקטור אפנסייב. פעילות המשלחת נמשכה 182 ימים.

הרכב המשלחת
-----------

| שם | תפקיד | חללית הגעה | 8.01.1994–9.07.1994 | חללית חזרה | הערות |
| --- | --- | --- | --- | --- | --- |
| רוסיהרוסיה ויקטור אפנסייב | מפקד המשלחת | סויוז TM-18 |  | סויוז TM-18 | חבר משלחת מס' 15 מפקד חלליית "סויוז TM-18" |
| רוסיהרוסיה יורי אוסצ'וב | מהנדס טיסה | סויוז TM-18 |  | סויוז TM-18 | חבר משלחת מס' 15 |
| רוסיהרוסיה ולרי פוליאקוב | רופא-קוסמונאוט | סויוז TM-18 |  | סויוז TM-20 | חבר משלחת מס' 15, 16 ו-17 |

פעילות המשלחת
-------------

חללית עם חברי המשלחת המשלחת שוגרה ב-7 בינואר 1994 וב-10 בינואר היא התחברה לתחנת החלל מיר. החיבור בוצע למודולבתחנת החלל פעלה משלחת מס' 14 בפיקוד וסילי ציבלייב. החל הליך העברת אחריות למשלחת החדשה.

ב-14 בינואר חברי משלחת מס' 14 עזבו את תחנת החלל בחללית סויוז TM-17. משלחת מס' 15 החלה את פעילותה הסדירה.

מחקרים שבוצעו על ידי צוות התרכזו בעיקר בתחום רפואה. ויקטור פוליאקוב היה רופא והשגיח על ביצוע מחקרים. חלק מהמחקרים בוצעו לפי תוכנית שעובדה בגרמניה ונתונים על התקדמותה היו מועברים למרכז הבקרה הגרמני. מדענים גרמנים היו עוברים על הממצאים ומשנים את מהלך הניסוי במידת הצורך. נושא נוסף היה בדיקת השפעת חוסר כבידה על עצמות הגוף. פוליאקוב בדק מצבם חברי הצוות וביצע מדידות שונות כולל פעילות הלב כל שלוש ימים.

ב-24 בינואר שונה מיקום עגינה של חללית סויוז TM-18. במהלך זה נבדק מצב של מודול "קריסטל" אחרי פגיעה בו בחללית סויוז TM-17. ממצאי הבדיקה החיצונית הראו שאין נזק למודול.

ב-30 בינואר לתחנת החלל הגיע חללית פרוגרס M-21 ובוצע עגינה למודול "קוואנט 1". צוות התחיל בפינוי כ-2,500 ק"ג מטען לתחנת החלל. 

ב-23 במרץ חללית מטען פרוגר M-21 נותקה מתחנת החלל. בהמשך היא נשרפה בכינסה לאטמוספירה. 

ב-23 במרץ לתחנת החלל הגיע חללית פרוגרס M-22 ובוצע עגינה למודול "קוואנט 1". צוות התחיל בפינוי כ-2,500 ק"ג מטען לתחנת החלל. 

ב-28 במרץ החל ניסוי בתחום חקר מגנטוספירה שבוצע ביחד עם מדענים מקנדה, שוודיה וצוות STS-45.

ב-24 במאי לתחנת החלל הגיע חללית פרוגרס M-23 ובוצע עגינה למודול "קוואנט 1". צוות התחיל בפינוי כ-2,500 ק"ג מטען לתחנת החלל. 

ב-2 ביולי חללית מטען פרוגר M-23 נותקה מתחנת החלל. בהמשך היא נשרפה בכינסה לאטמוספירה. מייד לאחר עזיבתה היא שחחר מודול נחיתה עם מסמכים. מודול נחת בהצלחה ב[כדור הארץ.

במהלך שהות בחלל שנמשכה כחצי שנה משלחת ביצעה מספר רב של ניסויים בתחומים שונים.

ב-3 ביולי הגיע חללית סויוז TM-19 עם משלחת מס' 16 לתחנת החלל מיר בפיקוד יורי מלנצ'נקו. החל הליך של העברת אחריות על תחנת החלל לצוות החדש.

ב-9 ביולי חללית סויוז TM-18 עזבה את תחנת החלל עם אפנסייב ואוסצ'וב ונחתה בהצלחה בכדור הארץ.

פולאיקוב נותר בתחנת החלל והצטרף למשלחת מס' 16

קישורים חיצוניים
----------------

* תיאור פעילות המשלחת
* תיאור באתר אסטרונאוטיקס

הערות שוליים
------------



| תחנת החלל מיר - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 |

 |
**גנאדי מנאקוב** (ברוסית: **Геннадий Михайлович Манаков**; ‏1 ביוני 1950 – 26 בספטמבר 2019) היה קוסמונאוט סובייטי ורוסי שטס ב-2 משימות חלל כמפקד צוות לתחנת החלל מיר.

ביוגרפיה
--------

גנאדי מנאקוב נולד בכפר יפימובקה במחוז אורנבורג למשפחת מורים. בשנת 1967 הוא סיים בית הספר והתקבל ללימודים במכון להנדסת אווירונאוטיקה בקויבישב. בשנת 1969 הוא עזב את הלימודים והחל ללמוד בבית ספר לטייסים של חיל האוויר של ברית המועצות. בשנת 1973 הוא סיים את הלימודים בהצטיינות תוך הסמכה למטוסים מדגם מיג 15 ומיג 17. מנאקוב שירת ביחידות שונות של החיל. בשנת 1980 הוא עבר קורס טייסי ניסוי ועבר הסבה למטוסים מתקדמים.

בשנת 1985 מנאקוב נכלל ביחידת הקוסמונאוטים והחל הכנות לטיסות במסגרת מעבורת החלל בוראן. תוכנית זו בוטלה והוא עבר להכנות לטיסות לתחנת החלל מיר.

בשנת 1990 מנאקוב שוגר לחלל כמפקד בטיסה סויוז TM-10. החללית התחברה בהצלחה לתחנת החלל מיר וצוות החל בביצוע תוכנית של משלחת מס' 7. במהלך שהייה בתחנת החלל מנאקוב ביצע פעילות חוץ רכבית. הוא חזר לכדור הארץ בחללית סויוז TM-11 לאחר 130 ימים בחלל.

בשנת 1993 הוא ביצע טיסה בחללית סויוז TM-16 כמפקד צוות. הם התבחרו לתחנת החלל מיר בה כבר פעלה משלחת מס' 12 בפיקוד אנטולי סולוביוב. לאחר ביצוע חפיפה משלחת מס' 13 בפיקוד מנאקוב החלה את פעילותה. במשימה זו מנאקוב ביצע פעמיים פעילות חוץ רכבית באורך כולל של כ-10 שעות. מנאקוב חזר לכדור הארץ לאחר 179 ימים בחלל.

בשנת 1995 מנאקוב החל הכנות לטיסה שלישית בחלל. באוגוסט 1996 במהלך בדיקה רפואית שגרתית התגלתה בעיה לבבית ומנאקוב לא היה יכול להמשיך בהכנות. ב-20 בדצמבר 1996 הוא עזב את יחידת הקוסמונאוטים.

עד לשנת 2000 מנאקוב עבד בתפקידים שונים במרכז גגארין להכשרת קוסמונאוטים בעיר הכוכבים.

הוא נפטר בשנת 2009 ונטמן בבית העלמין הצבאי הפדרלי להנצחה במוסקבה.

קישורים חיצוניים
----------------

* תקציר נתונים באתר ספייספאקטס
* נתונים מאנציקלפדיית החלל
* ביוגפריה (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1196022968
* VIAF: 3157038090066862375
* WorldCat (עם VIAF): 3157038090066862375

 |
במשפחה, **חם** (לזכר) ו**חמות** (לנקבה) הם הוריו של בן הזוג. דוגמה: רבקה אמנו נישאה ליצחק, וכן אברהם ושרה, הורי יצחק, הם חמיה וחמותה. חם קרוי גם **חותן**, וחמות קרויה גם **חותנת**.

תרבויות שונות מטילות חובות שונות על אדם ביחס לחמיו ולחמותו.

בקומדיות ובתרבות הפופולרית ניתן לחמות סטריאוטיפ של מי שמתייחסת בשתלטנות, בחטטנות ובעוינות אל כלתה. דוגמה לכך היא הסרט הקומי "חותנת בהפרעה" (אנ').

בהלכה
-----

איסור עריות כולל גם את החם והחמות, כלומר אסורים יחסי מין בין גבר לחמותו ובין אישה לחמיה.

גבר שהוציא שם רע על אשתו, בטענה שבעודה נערה המאורסה לו, כלומר לאחר שכבר קידש אותה, נבעלה לאדם אחר, וטענתו התבררה השקר, עונשו הוא תשלום של מאה כסף לאבי הנערה (חמיו), וכן לא יכול יותר הבעל לגרשה ללא רצונה כל ימיו.

לפי ההלכה אסור לאדם להיות נוכח בשעת טהרת המת של אביו, אמו, חמיו וגיסו.

אדם חייב בכבוד חמיו וחמותו, אך חיוב זה פחוּת מאשר החיוב בכיבוד אב ואם. בשולחן ערוך נאמר: "חייב אדם לכבד חמיו".

קישורים תיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חם** |
| ויקימילון ערך מילוני בוויקימילון: **חמות** |

* חם וחמות, חותן וחותנת, באתר האקדמיה ללשון העברית, 23 ביולי 2015

הערות שוליים
------------

1. ↑  שמואל אריאל, כיבוד חם וחמות, באתר "ישיבה", ט"ז מרחשון תשע"ז
2. ↑  שולחן ערוך, יורה דעה, סימן ר"מ, סעיף כ"ד
**פי.בי.אס קידס** (באנגלית: **PBS kids**) הוא ערוץ טלוויזיה אמריקאי חינוכי לילדים ונוער שהוקם ב-14 ביולי 1994, כאשר הוא בבעלות חברת PBS.

היסטוריה
--------

PBS שידרה תוכניות לילדים כמו רחוב סומסום, שכונת מיסטר רוג'רס (וגם את הסדרה השניה שלה טיגי הטיגריס) וקשת קשת; לפני 1993, תוכניות אלו שודרו תחת מיתוג כללי של PBS. באוגוסט 1993, PBS הציגו מיתוג חדש לתוכניות הילדים שלהם הכוללות את "The P-Pals" (בעברית: דמויות ה - פ), דמויות מונפשות המעוצבות כמו לוגו PBS שעודדו מיומנויות כמו איסוף מידע, הערכה עצמית, שיתוף פעולה והשגת יעדים במודעות ביניים שפותחו במיוחד. המסגרת ל-PBS Kids הוקמה כחלק מיוזמת "מוכן ללמוד" של PBS, פרויקט שנועד להקל על הגישה של תכנות חינוכיות לגיל הרך לילדים מוחלשים. ב-11 ביולי 1994, PBS ארזו מחדש את התוכניות החינוכיות של הילדים הקיימות שלהם כגוש חדש בשם "PTV", המשודר ב-11 תחנות חברות בעת ההשקה. בנוסף לתכנות חינוכיות מתוכננות, PTV שילבה גם תוכן ביניים עם ה-P-Pals בעולם הבדיוני שלהם "PTV Park" לילדים צעירים יותר. ילדים מבוגרים יותר היו ממוקדים עם מודעות ביניים של לייב אקשן וסרטוני מוזיקה.

תוכניות של PBS Kids ששודרו בישראל
---------------------------------

חלק מתוכניות הערוץ שודרו בישראל בערוצים השונים, ביניהם ערוץ הילדים, לוגי, כאן חינוכית וערוץ הופ!, להלן רשימה הכוללת חלק מהן:

* ארתור
* אוטובוס הקסמים
* קאיו
* קליפורד
* רחוב סומסום
* אחים וחיות אחרות
* ג'ורג' הסקרן
* דן מדען
* טלטאביז
* טלטאביז בכל מקום
* מרדף ברשת
* טימותי הולך לבית הספר
* משפחת דובישטיין
* שירי אוהבת ללמוד
* יוצאים לטיול עם חתול תעלול
* טיגי הטיגריס
* בית הספר לגיבורים
* יוצאים לחקור עם אלינור
* רכבת הדינוזאורים
* קדימה לונה
* מרתה מדברת
* טבע של חתול
* ים + מיאו
* ספלאש ובאבלס
* סופר וואי!
* כוח מילולית
* דניאל והמוזיאון הסודי
* זובומפו
* אנג'לינה בלרינה
* פנו דרך לנאדי
* בובה
* תומס הקטר
* בוב הבנאי
* החברים של ברני

קישורים חיצוניים
----------------

ויקישיתוף מדיה וקבצים בנושא **PBS Kids** בוויקישיתוף
* 

* אתר האינטרנט הרשמי של PBS Kids (באנגלית)
* PBS Kids, ברשת החברתית פייסבוק

* PBS Kids, ברשת החברתית אקס (טוויטר)

* PBS Kids, ברשת החברתית אינסטגרם

* PBS Kids, סרטונים בערוץ היוטיוב

| רשתות טלוויזיה עיקריות בארצות הברית |
| --- |
| רשתות מסחריות | ABC • CBS • FOX •‏ NBC • The CW • MyNetworkTV |
| רשתות ציבוריות | PBS • ‏PBS Kids |
| כבלים ולוויין |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |
| ערוצי חדשות | CNBC • MSNBC • CNN • פוקס ניוז |
| ערוצי ספורט | Versus‏ • ESPN‏ |
| ערוצי מוזיקה | MTV • VH1 |
| ערוצי ילדים ונוער | Cartoon Network • ניקלודיאון • דיסני • Freeform |
| ערוצי טבע ומדע | דיסקברי • נשיונל ג'יאוגרפיק |
**מחלת ניוקאסל** (באנגלית: **Newcastle Disease**) היא מחלה נגיפית מדבקת ממשפחת Paramyxoviridae
(אנ') הפוגעת בעופות. המחלה נגרמת בעקבות נוכחות של נגיף הניוקאסל, הידוע בשם NDV (Newcastle Disease Virus).

למחלה קיימים סימפטומים רבים, בהם: דלקת הלחמית, נזלת, חרחורים (אנ'), קשיי נשימה, ירידה בהטלה בלהקות הטלה ורבייה, סימנים של פגיעה מוחית, שיתוק ושלשולים. וירוס הניוקסל מסוגל להדביק בני אדם, אולם אינו מהווה איום חמור בעבורם, וגורם לדלקת עיניים וכאבי ראש החולפים תוך מספר ימים.

מבנה הווירוס כדורי וכולל מידע RNA העטוף במעטפת שומנית דו שכבתית, וגודלו 100–300 nm. המידע הגנומי כולל single-stranded RNA) ssRNA) מקטע רציף אחד של RNA שאורכו 15186 נוקליאוטידים המכילים בתוכם 6 מסגרות קריאה אפשריות ליצירת 6 חלבונים מבניים שונים.

נגיפי מחלת הניוקסל מובחנים ומסווגים לזנים על פי רמת אלימותם ותכונות מסוימות של הרצפים הגנטיים שלהם:

* נגיף מזן לא פתוגני - לנטוגני
* נגיף מזן בעל פתוגוניות נמוכה - מזוגני
* נגיף אלים - ולוגני
* נגיף אלים מאוד - ויסקרוטרופי ולוגני

כל נגיפי הניוקסל דומים מבחינה אנטיגנית ולכן אותו סוג חיסון הניתן למחלה פעיל נגד כל סוגי נגיפי הניוקסל הידועים בעולם. אחוזי התמותה משתנים ותלויים בזן הנגיף. לעיתים התמותה יכולה להיות פתאומית וגבוהה. תסמינים נפוצים הם ירידה בהטלה, ביצי ניילון וצורה וצבע ביצה חריגים. בעופות מחוסנים הסימנים יכולים להיות פחות חריפים.

היסטוריה
--------

מחלת הניוקאסל התגלתה לראשונה באי ג'אווה שבאינדונזיה בשנת 1926, ובעיר ניוקאסל (על נהר הטיין) שבאנגליה, בשנת 1927.

קישורים חיצוניים
----------------

* ויקישיתוף מדיה וקבצים בנושא **מחלת ניוקאסל** בוויקישיתוף
* מחלת הניוקסל בעופות, משרד החקלאות ופיתוח הכפר

הערות שוליים
------------

1. ↑  ניוקסל - מידע מורחב, באתר משרד החקלאות ופיתוח הכפר
2. ↑  Dong-Hun Lee, Jung-Hoon Kwon, Jin-Yong Noh, Jae-Keun Park, Seong-Su Yuk, Tseren-Ochir Erdene-Ochir, Sang-Soep Nahm, Yong-Kuk Kwon, Sang-Won Lee, Chang-Seon Song, Viscerotropic velogenic Newcastle disease virus replication in feathers of infected chickens, **Journal of Veterinary Science** 17, 2016-3, עמ' 115–117 doi: 10.4142/jvs.2016.17.1.115

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529293905171
* BNE: XX542436
* NDL: 00568147

 |
|  |
| --- |
| **צרפת** |
| סמל צרפת |
| ערך זה הוא חלק מסדרת**ממשל ופוליטיקה של צרפת** |
| 
**חוקה** 
**חוקת הרפובליקה הצרפתית** (1958) הצהרת זכויות האדם והאזרח (1789)

---

חוקות בעבר
1791 ● 1793 ● 1795 ● 17991802 ● 1804 ● 1814 ● 18151830 ● 1848 ● 1852 ● 1875
1940 ● 1945 ● 1946

**הרשות המבצעת** 
**נשיא צרפת** (רשימה)
עמנואל מקרון

---

**ראש הממשלה**
אליזבת בורן

---

**ממשלת צרפת**

**הרשות המחוקקת** 
**הפרלמנט הצרפתי**

---

* **הסנאט**
נשיא: ג'רארד לארשר

---

* **האספה הלאומית**
נשיאה: יעל ברון-פיבה

---

* מפלגות בצרפת

**הרשות השופטת** 
**המועצה החוקתית**
**מועצת המדינה**
**בית המשפט לערעורים**
**בית המשפט לביקורת**

---

בתי המשפט בצרפת

**חלוקה מנהלית** 

* חבלים (18)
* מחוזות (101)
* נפות (342)
* קנטונים (4,036)
* קומונות (36,680)

**יחסי חוץ** 

* יחסי ישראל–צרפת
* יחסי ארצות הברית–צרפת
* יחסי הממלכה המאוחדת–צרפת
* יחסי רוסיה-צרפת

---

**פורטל צרפת** |

**הסנאט הצרפתי** (**Sénat**) הוא הבית העליון של הפרלמנט הצרפתי, אשר מורכב מבית זה ומן הבית התחתון, האספה הלאומית. הסנאט, בניגוד לאספה הלאומית, נבחר בבחירות לא ישירות על ידי נבחרי ציבור מחוזיים.

מבנה הסנאט שוכן בלב גני לוקסמבורג, בארמון לוקסמבורג.

מבנה
----

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
הסנאט הוא הבית העליון של הפרלמנט הצרפתי. על פי סעיף 24 של חוקת צרפת, הסנאט נבחר בבחירות עקיפות כדי להבטיח ייצוג בפרלמנט המקומי של קהילות ורשויות מקומיות בצרפת.

בהרכב הנוכחי של הסנאט 348 סנאטורים. הסנאטורים נבחרים ל-6 שנים ברמת המחוז (שטחה של צרפת מחולק ל-95 מחוזות). מועצת הבחירות מורכבת מנציגים מקומיים, חברי המחוזות, נציגי מועצות מקומיות, חברי האספה הלאומית ועוד.

יו"ר הסנאט נבחר מבין חבריו לתקופת כהונה בת שלוש שנים. הוא אחראי על מינוי שלושת חברי המועצה החוקתית של צרפת, ויש לו זכות לערער בפני המועצה החוקתית. בהיעדר הנשיא בתפקידו, הוא ממלא מקום הנשיא (כפי שאירע בשנת 1969, לאחר התפטרותו של שארל דה גול וב-1974 לאחר מותו של ז'ורז' פומפידו). על פי החוקה, נשיא הסנאט הוא האדם השני בחשיבותו במדינה.

כיום, בסנאט ישנן הוועדות הבאות: ועדת התרבות, ועדת הכלכלה, ועדת החוץ, ועדת הביטחון והכוחות המזוינים, ועדת הרווחה, ועדת כספים, ועדת בקרה ותקציב. בנוסף, החוקה מספקת, במידת הצורך, יכולת ליצור על ידי הממשלה או הסנאט ועדות מיוחדות לסקירת חוקים בנושאים ספציפיים.

בסנאט ישנן מספר סיעות, כאשר כל סיעה מחויבת לכלול לפחות 15 סנאטורים. הפלגים הפוליטיים העיקריים של הסנאט הם: האיחוד למען תנועה עממית המפלגה הסוציאליסטית הצרפתית, הסיעה הקומוניסטית, התנועה הרפובליקנית והתנועה האזרחית, סיעת "איחוד המרכז", סיעת "הדמוקרטים הסוציאליים של האיחוד האירופי" ועוד. 

מאז הקמת הרפובליקה החמישית, הסנאט היה ברובו שמרני. בספטמבר 2011, לראשונה בתולדות הרפובליקה החמישית, זכתה המפלגה הסוציאליסטית הצרפתית במירב המושבים בסנאט. ב-1 בנובמבר אותה שנה נבחר ז'אן פייר בל ליו"ר הסנאט והיה לסוציאליסט הראשון שמנהיג את הסנאט מאז הקמת הרפובליקה.

* אולם מליאת הסנאטאולם מליאת הסנאט
* ארמון לוקסמבורגארמון לוקסמבורג

ראו גם
------

* הפרלמנט הצרפתי
* פוליטיקה של צרפת
* בתי מחוקקים לפי מדינה

קישורים חיצוניים
----------------

ויקישיתוף מדיה וקבצים בנושא **הסנאט** בוויקישיתוף
* אתר האינטרנט הרשמי של הסנאט
**ניזאר עוודאללה** (בערבית: **نزار عوض الله**, תעתיק מדויק: **נזאר עוצ' אללה**; נולד ב-1957) הוא חבר הלשכה המדינית של חמאס ברצועת עזה.

ביוגרפיה
--------

עוודאללה נולד ברצועת עזה בשנת 1957. משפחתו מקורה בעיירה חמאמה (לאחר הקמת מדינת ישראל: אשקלון).
למד הנדסה אזרחית באוניברסיטת עין שמס בקהיר. היה מזכיר המועצה האסלאמית של חמאס, ונחשב מקורב לשייח' אחמד יאסין. נכלא במשך 6 שנים (1989–1995) בכלא הישראלי. עמד בראש המשא ומתן בעסקת שליט מצד חמאס, ובתקשורת הישראלית תואר כאדריכל העסקה. מטוסי חיל האוויר הישראלי הפציצו את ביתו במהלך מבצע צוק איתן ומבצע עופרת יצוקה.

פעילות
------

* מזכיר המועצה האסלאמית (1982–2000).
* נשיא מועדון החברה האסלאמית (1985–1997).
* פקיד הממונה על ארגון מוג'אהדין הפלסטיני בחמאס.

שימש בתפקידים רבים בהנהגת חמאס, והיה חבר בהנהגה הפוליטית של התנועה ברצועת עזה. כיום חבר בלשכה המדינית של התנועה.

מונה להובלת תנועת חמאס בפרלמנט הפלסטיני לאחר שהתנועה ניצחה בבחירות בשנת 2006. נבחר לחבר הלשכה המדינית של חמאס בשנת 2009.

בבחירות הפנימיות לראשות ממשל חמאס בעזה, שהתקיימו ב-9 במרץ 2021, ניצח עוודאללה בסיבוב הראשון את יחיא סנוואר בפער של 7 קולות. בסבב הרביעי ניצח אותו סנוואר. לפי בכיר אנונמי לשעבר בפת"ח, מרואן עיסא, מספר 2 בזרוע הצבאית של חמאס, איים עם אנשיו על חברי וועדת השורא כי יתמכו במועמדותו של סנוואר ודבר זה הוביל לנצחונו של סוונאר, וכי עוודאללה מיהר לברוח אחר כך מרצועת עזה. לאחר נצחנו של סנוואר ב-2021 הוא החל להוביל קו פונדמנטליסטי לפיו יום הדין המוסלמי קרוב וכי התערבות אלוהית תסייע לחמאס לכבוש את כל ישראל. הקצנה זו נחשבה על ידי רבים לתעמולה לצרכים הסטת תשומת הלב מבעיות כלכליות בעזה אבל התבררה בהמשך כהכנת הציבור בעזה לקראת מתקפת הפתע על ישראל. 

בדצמבר 2023 דווח כי הוא חוסל בתקיפה אווירית במסגרת מלחמת חרבות ברזל. לפי דיווח אחר, הוא נפצע באורח קשה.

קישורים חיצוניים
----------------

* דין שמואל אלמס, מי אתה, ניזאר עוודאללה? האיש שעשוי להחליף את סינוואר בהנהגת חמאס - פרופיל, באתר ישראל היום, 9 במרץ 2021
* ביוגרפיה, בערוץ אל-עאלם (בערבית)

הערות שוליים
------------

1. ↑  נורית יוחנן, דיווחים פלסטיניים: דרמה בהנהגת חמאס - יחיא סינוואר הודח מראשות התנועה בעזה, באתר כאן – תאגיד השידור הישראלי, 09 במרץ 2021
2. ↑  ירון שניידר, ‏יחיא סנואר ניצח בבחירות - וימשיך לכהן כמנהיג חמאס ברצועת עזה, באתר ‏מאקו‏, 10 במרץ 2021
3. ↑  שלומי אלדר, בחמאס באמת חשבו שהם יכבשו את ישראל. הם כבר חילקו את המדינה לקנטונים, מוסף הארץ, 05.04.2024
4. ↑  אלחנן מזוז, דיווח ברצועה: צה"ל חיסל בכיר בלשכה המדינית של חמאס, באתר עכשיו 14, 4 בדצמבר 2023.
**כחלי טרס** (שם מדעי: ***Caesio teres***) הוא מין דג ימי ממשפחת הכחליים, המצוי לאורך האזור האינדו-פסיפי בימים רדודים ממזרח אפריקה עד איי ליין שבאוקיינוס השקט. הוא מצוי במרבית האוקיינוס ההודי למעט בים סוף או במפרץ הפרסי. תפוצתו היא לאורך שוניות אלמוגים ולגונות שונות עד לעומק 50 מטר.

מאפיינים
--------

דג זה מגיע לאורך 40 סנטימטרים והוא בעל גוף אליפטי עם זנב מפוצל גבוה שצבעו צהוב, וכן גם סנפיר הגב ופלג הגוף העליון. שאר הגוף הוא כחול-כסוף כשהבטן בהירה. לדג פה קטן יחסית והוא מותאם לליקוט של יצורי זואופלנקטון מהמים, עם מבנה היכול להיפער קדימה. הדג דומה מאוד במראה למין הקרוב *Caesio xanthonota*, אך הגוון הצהוב שלו מצוי רק בחלקים העליונים של הגוף והזנב.

דגים אלה הם פעילי יום החיים בלהקות גדולות, מה שעוזר להם לחמוק מטורפים. הם גם מזדווגים בקבוצה גדולה, כאשר מספר שלוחות מתוך קבוצה מתפצלים ומפיצים את הזרע והביציות יחדיו למים. הביצים והצעירים צפים במצב פלנקטוני לאורך האוקיינוס.

גלריה
-----

* 
* 
* כחלים בפיג'יכחלים בפיג'י

קישורים חיצוניים
----------------

ויקישיתוף מדיה וקבצים בנושא **כחלי טרס** בוויקישיתוף
* כחלי טרס, באתר ITIS (באנגלית)
* כחלי טרס, באתר NCBI (באנגלית)
* כחלי טרס, באתר Animal Diversity Web (באנגלית)
* כחלי טרס, באתר FishBase (באנגלית)
* כחלי טרס, באתר GBIF (באנגלית)

הערות שוליים
------------

1. ↑  כחלי טרס באתר הרשימה האדומה של IUCN
**אנדרו ויליאם סטנפילד** (באנגלית: **Andrew William Stanfield**; ‏ 29 בדצמבר 1927 - 15 ביוני 1985) היה אתלט אמריקני. אלוף אולימפי (הלסינקי 1952) וסגן אלוף אולימפי (מלבורן 1956) בריצת 200 מטר ואלוף אולימפי (הלסינקי 1952) בריצת שליחים 4x100 מטר. בנוסף, אלוף ארצות הברית (1951) בקפיצה לרוחק

ביוגרפיה
--------

סטנפילד נולד בוושינגטון די. סי. ועבר כילד עם משפחתו לג'רזי סיטי. האו התאמן בהדרכתו של ג'וני גיבסון (אנ')

### 1949

#### אלוף ארצות הברית

באליפות ארצות הברית שנערכה בשנת 1949 זכה בשתי מדליות זהב, בריצת 100 מטר ובריצת 200 מטר.

### 1950

באליפות ארצות הברית שנערכה בשנת 1950 זכה במדליית זהב בריצת 60 מטר.

### 1951

באליפות ארצות הברית שנערכה בשנת 1951 זכה במדליית זהב בקפיצה לרוחק.

### 1952

#### אלוף אולימפי

באולימפיאדת הלסינקי הוא זכה בשתי מדליות זהב, בריצת 200 מטר בשיא אולימפי חדש של 20.81 שניות (20.7 שניות)
שיא אולימפי, לפני חבריו לנבחרת ארצות הברית ת'ן בייקר (20.97 שניות, 20.8 שניות) וג'ים גתרס (21.08 שניות, 20.8 שניות) ובריצת שליחים 4x100 מטר ביחד עם דין סמית', הריסון דילארד ולינדי רמיג'ינו בתוצאה של 40.1 שניות, לפני ברית המועצות (40.3 שניות) והונגריה (40.5 שניות).

### 1953

באליפות ארצות הברית שנערכה בשנת 1953 זכה בפעם השלישית במדליית זהב בריצת 200 מטר.

### 1956

#### סגן אלוף אולימפי

באולימפיאדת מלבורן הוא זכה במדליית כסף בריצת 200 מטר בתוצאה של 20.97 שניות, אחרי בובי ג'ו מורו שהשווה את שיא העולם - 20.75 שניות ולפני ת'ן בייקר (21.05 שניות), שלושתם מארצות הברית ולא הצליח להגן על תוארו.

שיאים אישיים
------------

* ריצת 100 מטר:
* ריצת 200 מטר:

קישורים חיצוניים
----------------



|  אלופים אולימפיים - ריצת 200 מטר (גברים) |
| --- |
| 

|  |
| --- |
| (1900): ג'ון טוקסברי ארצות הבריתארצות הברית • (1904): ארצ'י האן ארצות הבריתארצות הברית • (1908): רוברט קר קנדהקנדה • (1912): רלף קרייג ארצות הבריתארצות הברית • (1920): אלן וודרינג ארצות הבריתארצות הברית • (1924): ג'קסון שולץ ארצות הבריתארצות הברית • (1928): פרסי ויליאמס קנדהקנדה • (1932): אדי טולן ארצות הבריתארצות הברית • (1936): ג'סי אוונס ארצות הבריתארצות הברית • (1948): מל פטון ארצות הבריתארצות הברית • (1952): אנדי סטנפילד ארצות הבריתארצות הברית • (1956): בובי ג'ו מורו ארצות הבריתארצות הברית • (1960): ליביו ברוטי איטליהאיטליה • (1964): הנרי קאר ארצות הבריתארצות הברית • (1968): טומי סמית' ארצות הבריתארצות הברית • (1972): ולרי בורזוב ברית המועצותברית המועצות • (1976): דון קווארי ג'מייקהג'מייקה • (1980): פייטרו מנאה איטליהאיטליה • (1984): קרל לואיס ארצות הבריתארצות הברית • (1988): ג'ו דלוץ' ארצות הבריתארצות הברית • (1992): מייקל מארש ארצות הבריתארצות הברית • (1996): מייקל ג'ונסון ארצות הבריתארצות הברית • (2000): קונסטנטינוס קנטריס יווןיוון • (2004): שון קרופורד ארצות הבריתארצות הברית • (2008): יוסיין בולט ג'מייקהג'מייקה • (2012): יוסיין בולט ג'מייקהג'מייקה • (2016): יוסיין בולט ג'מייקהג'מייקה • (2020): אנדרה דה גראס קנדהקנדה |

 |
**באנו-ז'וניור ברנדון דפלו סופי** (בצרפתית: **Beanou-Junior Brandon Deflo Soppy**; נולד ב-21 בפברואר 2002 באוברווילייה שבצרפת) הוא כדורגלן צרפתי המשחק בעמדת המגן הימני בקבוצת אטאלנטה מהסרייה א'.

קריירת מועדונים
---------------

סופי החל לשחק כדורגל במחלקת הנוער של CFF פריז, ובשנת 2017 הצטרף למחלקת הנוער של סטאד רן. ב-22 באוגוסט 2020 ערך את הופעת הבכורה שלו במועדון, בתיקו 1-1 נגד ליל במסגרת המחזור הראשון בליגת העל הצרפתית לעונת 2020/2021. ב-28 באוקטובר ערך את הופעת הבכורה שלו בליגת האלופות, בהפסד 0–1 לסביליה במסגרת שלב הבתים לעונת 2020/2021. הוא ערך עשר הופעות ליגה במדי המועדון, והוסיף שתי הופעות בליגת האלופות.

ב-30 באוגוסט 2021 חתם סופי באודינזה מהסרייה א'. ב-12 בספטמבר ערך את הופעת הבכורה שלו במועדון, בניצחון 0–1 על ספציה במסגרת המחזור השלישי בליגה לעונת 2021/2022. בסך הכל ערך 29 הופעות ליגה במדי המועדון.

ב-19 באוגוסט 2022 חתם סופי באטאלנטה מהסרייה א'.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  À la découverte de Brandon Soppy, la prochaine révélation du Stade Rennais באתר Foot Mercato, ‏ 10 במאי 2020 (בצרפתית)
2. ↑  WELCOME, SOPPY! באתר הרשמי של אטאלנטה, 19 באוגוסט 2022 (באיטלקית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ברנדון סופי"**.
**רוקסנה** (ביוונית: Ῥωξάνη) הייתה אשתו הבאקטרית של אלכסנדר הגדול, ובתו של אציל מקומי, אוקסיארטס מבאקטריה (כיום באלך באפגניסטן). רוקסנה נולדה לפני שנת 341 לפנה"ס, אך התאריך המדויק אינו ידוע

מקור השם
--------

מקור השם רוקסנה הוא מהשפה הפרסית (בפרסית: روشنک - רושנכּ), והוא שם פופולרי לנשים פרסיות עד היום. לשם מספר פירושים, בהם "להבה אהובה", "כוכב קטן" או "יופי מסנוור".

נישואיה לאלכסנדר
----------------

בשנת 327 לפנה"ס נישאה רוקסנה לאלכסנדר מוקדון. רוקסנה נלקחה בשבי לאחר שמבצר סוגדיאנה נפל בידי אלכסנדר, במסגרת נפילתה של בלך - העיר הפרסית האחרונה שנכבשה על ידי צבאו. הנישואין הוגדרו למטרת התפייסות עם הנציבים הבאקטרים באזור. למרות המטרה הפוליטית המוצהרת, קיימים מקורות היסטוריים הטוענים כי אלכסנדר אכן אהב את אשתו. רוקסנה התלוותה לאלכסנדר בכיבושיו בהודו ב-326 לפנה"ס.

רוקסנה ומותו של אלכסנדר
-----------------------

לאחר מותו של אלכסנדר מוקדון, ילדה רוקסנה את בנו אלכסנדר הרביעי. היא ובנה סבלו רבות מיריביו הפוליטיים הרבים של אלכסנדר שהלכו והתחזקו לאחר מותו - מה שהוביל בסופו של דבר לנפילת האימפריה המקדונית. כתוצאה מכך דאגה רוקסנה לרצוח את אשתו השנייה של אלכסנדר, סטטירה, ואת אחותה דריפטיס. עם חזרתם למוקדון זכו להגנה מצד אמו של אלכסנדר, אולימפיאס. ההתנקשות באולימפיאס ב-316 לפנה"ס גרמה לקסנדרוס להתחיל ולחפש את המלוכה. מכיוון שאלכסנדר הרביעי היה היורש הלגיטימי של אלכסנדר הגדול, קסנדרוס ציווה לרצוח אותו ואת רוקסנה.

האסטרואיד 317 רוקסנה נקרא על שמה.

קישורים חיצוניים
----------------

ויקישיתוף מדיה וקבצים בנושא **רוקסנה** בוויקישיתוף
* רוקסנה, באתר אנציקלופדיה בריטניקה (באנגלית)
* רוקסנה, באתר אנציקלופדיית ההיסטוריה העולמית (באנגלית)

הערות שוליים
------------

1. ↑  Schmadel, Lutz D. (2007). *Dictionary of Minor Planet Names – (317) Roxane*. Springer Berlin Heidelberg. p. 42. doi:10.1007/978-3-540-29925-7\_318. ISBN 978-3-540-00238-3. נבדק ב-18 באוגוסט 2018. `{{cite book}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 119511258
* LCCN: nr2002001583
* VIAF: 54959803
* WorldCat: viaf-54959803

 |